Մոզրովի քարանձավը Հայաստանի քիչ հայտնի բնական հրաշքներից մեկն է: Այն գտնվում է Վայոց Ձորի մարզում, Եղեգնաձոր քաղաքի մոտ: Քարանձավը հայտնաբերվել է 30 տարի առաջ Մոզրով գյուղ տանող ճանապարհի կառուցման ժամանակ: Այն խորը քարանձավ է՝ հարուստ բազմապիսի երկրաբանական կազմավորումներով:Մոզրովի քարանձավի մուտքը Մոզրովի գյուղ տանող ճանապարհից մի քանի քայլ հեռու է: Քարանձավը բավական հեշտ հասանելի է, որն էլ վանդալիզմի վտանգ է առաջացնում: Երբ քարանձավը վերածվի զբոսաշրջային քարանձավի, դրա մուտքը կհսկվի: Քարանձավի մուտքը կփակվի դարպասով, իսկ մարդկանց կթույլատրվի ներս մտնել փոքր խմբերով, էքսկուրսավարի ուղեկցությամբ, միայն ցերեկային ժամերին: Բացի այդ, պարբերաբար կիրականացվեն փոքրածավալ վերականգման աշխատանքներ` քարանձավը պահպանելու նպատակով: